
E) GLOSSARI: B 


Bacins euxinics 


Un bacin euxinic al è une depression de superficie terestre in ambient marin, jemplade di aghe 
plui fonde des zonis di már bas che a son ator, caraterizade de mancjance di ossigjen tes aghis 
dal fonts. L'ossigjen tal fonts al mancje parce che al e stát doprát dut dai bateris che a 
decomponin la sostance organiche (putrefazion) e li che lis cundizions normáls di ossigjenazion 
no son stadis tornadis a ecuilibrá di un ricambi di aghe de superficie . 


La mancjance di ossigjen tal fonts e impedìs che i vivin macroorganisims. 


| fonts dai bacins anossics a son alore cence vite, ma tai timps di anossie dai bacins, i 
organisims muarts che a colin tal fonts no vegnin distruts dai predadórs o di altris animài che a 
mangjindi cadavars e cussi si cuvierzin in curt di sediments e si conservin. Alore tai sediments 
di bacin euxinic si cjate duncje pes e crustacis che a vegnin des fassis superficiáls plui 
ossigjenadis, retii svoladórs o ucieli colàts ta la aghe e retii e vegjetài che a vegnin de tiere sute 
li dongje e che a son stàts traspuartàts des corints. | plui impuartants jaciments fossilifars dal 
mont si son formàts in bacins euxinics. 


In Friúl a son i rescj di bacins euxinics antics di impuartance paleontologjiche massime te zone 
dal Predil (Carnic) e di Preon e dal Alt Tiliment (Noric). 


a cure dal prof. Francesco Gobbo -2006 

EN GLOSSARI: C 


Calcár 


Cret sedimentari formát di stráts plui o mancul grues di carbonát di calci (calcite, aragonite) e in 


misure minór di altris componentis, tant che carbonát dopli di calci e magnesi (dolomite), arzile, 
e v.i. 


Si considerin púrs i calcárs che a àn dentri almancul il 95% di carbonát di calci, impúrs o 
misturáts chei che a 'nd án fintremai al 50%. 

E) GLOSSARI: C 


Calcár di Cjampoman 


Calcárs marnós dal Triassic superiór des Prealps furlanis. Calcárs micritics scúrs, che a dan fúr 
puce se si ju pat. 


Al à une stratificazion palese e sutile (stráts di 5 a 25 cm), par solit no lamináts. Al à stráts 
marnós calcaris nerats, grues di 1 a 4 cm; a son presints ancje nodui e listis di silice scure. La 
plui part de sucession e je tocjade di fenomens di slac. 


Si e formát in bacins di interplateforme cun bacin viert in ambients cun basse energjie. 


© 
© 
© 
di 
© 
la 
a 
O 
©) 
O 
O 
(0) 
U 
O 
= 
© 
L 
LL 
u 
O 
L 
a 
© 
D 
U 
L 
= 
O 
© 


Materiâi pe scuele (scuele secondarie di secont grât) 


CONSORZI UNIVERSITARI DAL FRIÛL progjet Cognossince e promozion III - fonts statái Lec 482/99 


(5 GLOSSARI: C 


Calcâr mitrics 


| calcárs micritics a son calcárs di grane une vore fine, cun cristai che no passin i 5 mm di 
diametri 

O GLOSSARI: C 


Carbonatrics (crets) 


Tiermin che si riferis a crets sedimentaris componùts plui di dut di calcite e di dolomite. 

D GLOSSARI: C 


Classificazion stratigrafiche 


La classificazion stratigrafiche e ordene i crets in unitâts daûr des lôr proprietâts (composizion 
litologjiche, contignût di fossii, polaritât magnetiche, timp di formazion, ambient di formazion, e 
v.i.) 

E) GLOSSARI: C 


Colone stratigrafiche 
Rapresentazion grafiche de sucession dai stráts di cret di une serie. 


Ogni colone stratigrafiche e je formade di une scjale, calcolant i spessórs reái dai stráts e des 
unitàt stratigrafichis e segnalant, cun simbui grafics, lis litologjiis prevalentis. 

O GLOSSARI: C 


Condrostis 


Superordin (Chondrostei) di Pes. | prins rapresentants a son dal Triassic. 

En) GLOSSARI: C 


Conodonts 


Dincj di animái vermiformis, di morfologjie tipiche coniche e multidenticulade, formáts di apatite 
(fosfát di calci). 


© 
© 
© 
di 
© 
la 
a 
O 
©) 
O 
O 
(0) 
U 
O 
= 
© 
L 
LL 
wi 
O 
L 
a 
© 
D 
U 
L 
= 
O 
© 


Materiâi pe scuele (scuele secondarie di secont grât) 


CONSORZI UNIVERSITARI DAL FRIÛL progjet Cognossince e promozion III - fonts statâi Leç 482/99 


GD GLOSSARI: C 


Coprolit 
Dipuesit sedimentari organogjen formá di escrements fossii, dispès di nature fosfatiche. 
Si cognossin coprolits di tancj animài diviers (Invertebràt e Vertebràt), il lòr studi al è une vore 


impuartant par vie che al permet di otignî indicazions fondamentáls par fissà i Ús alimentàrs e 
l'habitat dai animài che ju vevin lassàts. 

(2) GLOSSARI: C 


Corint di aghe torgule 


Lis corints di aghe torgule a son corints di alte densitât che a menin gruessis cuantitáts di 
sediment. 


Si formin incorporant in maniere progressive aghe e par diluissin i sediments in moviment 
inerziâl. Chestis corints di aghe torgule si movin sot aghe come un fluit plui fis (aghe di mâr e 
sediment) dentri di un altri fluit mancul fis (dome aghe di màr) lant daùr de conformazion dal 
bacin e viazant ancje par desenis e desenis di chilometris fin a fermàsi cuant che a vedin 
pierdút energjie. 


Cuant che si fermin il sediment traspuartàt de onde torgule al cole tal fonts cuntune 
carateristiche gradazion granulometriche: prime i granui plui grues e po dopo chei plui fins. 


Si formin alore stràts formàts di torbiditis, caraterizàts di une variazion di granulometrie, che e je 
plui gruesse sot e plui fine parsore, clamàts flysch. 


a cure dal prof. Francesco Gobbo -2006 

Ge GLOSSARI: C 


Cret 
Agregát naturál di un o di plui minerái o mineraloits. 


Intun cret si pues individuá: la composizion mineralogjiche, la struture (determinade de sorte di 
minerái), la tiessidure (determinade dal orientament spaziál dai minerái). 


| crets si classifichin pal cicli litogjenetic, vál a dî pal percors di formazion che a àn passat. 

O GLOSSARI: C 


Crinoideus 
Classe di Echinodermis che lis lór speciis, dutis marinis, a án la forme di une rose. 


Il cuarp al e formát di une part centrál in forme di cope (il cjalic) di li che a partissin brags plui o 
mancul ramificàts. La bocje e l'an si vierzin de bande parsore dal cjalic. 


A son sedi formis libaris sedi fissis. | prins Crinoideus a son dal Cambrian. 

115) GLOSSARI: C 


Cronocorelazions 


| metodis par corelà i limits stratigrafics a son: 


* Relazions fisichis tra i stráts. Lec di soreposizion dai stráts: i stráts parsore a son plui zovins di 
chei parsot (púr che la sucession no sedi disturbade, vál a dí che no sedi tocjade, par esempli, 
di faiis, sorescoriments e v.i.) 


* Litologjie. La litologjie e je influengade dai ambients di deposizion, plui che no dal interval di 
timp li che il cret si è formát. Ma in cierts cás i caratars litologjics (par esempli nivei di cinise 
vulcaniche, nivei fosfatics e v.i.) a puedin judà par assegnà il cret a di une cierte posizion 
stratigrafiche. 


* Paleontologjie. Il contignút fossilifar tal Fanerozoic al è un dai múts plui dopràts e plui facii di 
controlà pe corelazion temporàl e pe determinazion di etàts relativis. Si fonde sul principi di 
ireversibilitàt de evoluzion e sul ricognossiment dai fossii. 


* Determinazions isotopichis de etàt dai crets. A son une vore impuartantis par vie che a 
furnissin dàts su la datazion assolude dai crets cun eròrs dal ordin dal 0.1-2%. 


* Inversions di polaritàt magnetiche. Il cjamp magnetic terestri al a inversions periodichis di 
polaritàt. La misure dal paleomagnetisim dai crets al è stàt tant impuartant in cronostratigrafie e 
tal studi dai crets dai fonts dai oceans (al à dat e al è une des provis de espansion dai fonts 
oceanics) 


e Mudaments climatics. Lis variazions dal clime a segnin in maniere significative i crets 
(dipuesits glaciái, svaporáts, dipuesits di cjarbon...) 


a cure dal prof. Francesco Gobbo -2006 


* Paleogjeografie e variazions eustatichis dal nivel dal màr. La alternance di regressions e 
trasgressions marinis a furnissin diviers elements pe corelazion des unitàts cronostratigrafichis. 

(16) GLOSSARI: C 


Cronotassie 


Colocazion in ordin cronologjic assolút dai fenomens gjeologjics e de etát dai crets te scjale dai 
timps gjeologjics. 

En) GLOSSARI: D 


Dolomie 
Cret sedimentari formát lui di dut di dolomite. 


La só origjin e je leade ae opare di alighis o di corais o ben ae azion di scambi chimic tra 
calcárs e aghe di már siore di magnesi. 


La dolomite e je il minerál presint te dolomie: carbonát dopli di calci e magnesi che al cristalize 
tal sisteme romboedric. 


E je incolór e slusinte se pure, grise o maron se e à dent fier o manganês. 


© 
© 
© 
di 
© 
la 
a 
O 
©) 
O 
O 
(0) 
U 
O 
= 
© 
L 
LL 
u 
O 
L 
a 
© 
D 
U 
L 
= 
O 
© 


Materiâi pe scuele (scuele secondarie di secont grât) 


CONSORZI UNIVERSITARI DAL FRIÛL progjet Cognossince e promozion III - fonts statâi Leç 482/99 


Ge GLOSSARI: D 


Dolomie di For 

La Dolomie di For e je il cret derivàt de deposizion dai carbonáts tal Bacin Carnic. 

E je une dolomie scure ben stratificade, in stràts par solit fin e dispès laminade fisse. 

Il bacin di deposizion al jere anossic, cemût che al è dimostrát de laminazion fisse no 
disturbade, de mancjance di organisims che popolin i fonts ossigjenàts e de bondance di 


sostance organiche conservade intune cul pantan carbonatic. 


La plui part dal sediment al divignive dret de plateforme, metùt in sospension di uragans e di 
corints di maree o ben par vie di corints di aghe torgule. 

Gei GLOSSARI: D 


Dolomie carulade 


E je formade di une grande varietát di litotips che si alternin, ancje se pe plui part la formazion e 
je costituide di dolomie marnose cun brece dolomitiche, marne dolomitiche dispès farinose, 
brece carulade cun clascj spigàts di dolomie intune mari di arzile e marne in gjenar nere, verde 
e rosse zalite. 

© GLOSSARI: E 


Encrinidis 


Famee (Encrinidae) di Crinoideus che i siei rapresentants, caraterizáts di un cjaliç resistent 
format di plachis saldadis fuartis e di brags biseriáts, a jerin státs une vore comuns tai márs dal 
Triassic. 


La specie plui comune e je Encrinus liliiformis, fossil vuide dal Triassic medi. 

ER GLOSSARI: E 


Encrinitis 


Tiermin doprát par descrivi un calcár formát di framents di crinoits. 


de 
© 
O 
di 
© 
la 
a 
O 
O 
O 
O 
(0) 
U 
O 
= 
© 
L 
LL 
wi 
O 
L 
a 
© 
D 
U 
L 
= 
O 
© 


Materiâi pe scuele (scuele secondarie di secont grât) 


CONSORZI UNIVERSITARI DAL FRIÛL progjet Cognossince e promozion III - fonts statâi Leç 482/99 


GR) GLOSSARI: E 


Eonoteme 
Al la unitát cronostratigrafiche di nivel plui alt. 


Si ‘ndi cognossin tré: Archean (chel plui antic), Proterozoic e Fanerozoic (che al cjape dentri il 
Paleozoic, il Mesozoic e il Cenozoic). 


La unitàt gjeocronologjiche che i corispuint e je l'eon. 


de 
© 
O 
di 
© 
la 
a 
O 
O 
O 
O 
(0) 
U 
O 
= 
© 
L 
LL 
wi 
O 
L 
a 
© 
D 
U 
L 
= 
O 
© 


Materiâi pe scuele (scuele secondarie di secont grât) 


CONSORZI UNIVERSITARI DAL FRIÛL progjet Cognossince e promozion III - fonts statâi Leç 482/99 


Ger GLOSSARI: E 


Erateme 


Al è une unitát cronostratigrafiche di nivel superiór al Sisteme e al rapresente un complès 
corelát par cronologjie di crets che si son formáts dilunc di une ere gjeologjiche. 


Il non al è stàt assegnát su la fonde dai grancj mudaments evolutifs sucedúts su la Tiere: 
Paleozoic, Mesozoic, Cenozoic. 


La unitát gjeocronologjiche che i corispuint e je la ere che e cjepe il stes non de unitát 
cronostratigrafiche che i corispuint 

O GLOSSARI: F 


Facies 


Il complès dai caratars litologjics e des associazions fossilis animáls e vegjetáls di une 
formazion che e permet di ricostruî l'ambient li che si è formade. 


Ogni facies e corispuint a di un particolár ambient di sedimentazion caraterizát di cundizions 
fisichis e chimichis particolárs e di associazions carateristichis di organisims. 


Le facies e i ambients di sedimentazion a puedin jessi sudividudis in tré categoriis: continentáls, 
marinis, di transizion. 

(25) GLOSSARI: F 


Faie 
Frature di une masse di crets cun moviment relatif des dôs parts a contat. 
La entitàt dal moviment mutuál al ven clamàt rigjet. 


La superficie di separazion fra i doi blocs si clame plan o superficie di faie, e e je ché li che al è 
sucedút il moviment. 


Cuant che il plan di faie al è inclinát, la porzion di cret parsore si clame cuvierte ché parsot mûr 
o jet. 


La classificazion des faiis si fonde su la sorte di moviment e su la entitát dal rigjet. 


Si disin diretis o normáls o di distension lis faiis li che il cuviert si presente sbassát a pet dal jet 
e ledrosis o di compression chés li che il cuviert si presente plui alt a pet dal jet. 


Si definissin faiis di trascorence chés caraterizadis di un rigjet orizontál une vore plui alt a pet d 
chel verticál. 


a cure dal prof. Francesco Gobbo -2006 

(26) GLOSSARI: F 


Folidoforidis 


Ordin (Pholidophoriformes) dome fossil di Atinopterigjis de sotclasse Olostis, che e cjape dentri 
formis presintis dal Triassic superiór al Cretaci inferiór, cosmopolitis. 


La lór architeture e somee une vore ché dai Teleostis, tant che i Folidoforiformis a son calcoláts 
formis di transizion tra lis dós sotclassis Olostis e Teleostis. 

En) GLOSSARI: F 


Formazion 
E je la unitàt litostratigrafiche fondamentàl. 


E segne un cret che si pues distingui di chei dongje daúr des carateristichis litologjichis e che si 
pues cartografá. 


E pues jessi sedimentarie, magmatiche o metamorfiche. 


Lis formazions sedimentariis a dan indicazions sui ambients di formazion, sul clime, sui fatórs 
esogjens e, cualchi volte, sui organisims vivúts tal passát; a son dispès stratificadis e a son 
rapresentadis di une sucession di stráts sedimentaris che si son formáts intun ciert interval di 
timp te stesse localitát e in ambients simii. 


Une formazion e pues vé un spessór picul o ben presentá potencis di miárs di metris, vé pocje 
estension o cuvierzi miárs di chilometris cuadráts, jessisi formade intun interval di timp curt o 
lunc. 

Fossil 


Rest organic o segn di animái o vegjetái, che al parten a vivents tes etis gjeologjichis passadis 
e conservát te croste terestre fintremai in di di vué. 


La paleontologjie e la paleoecologjie a studiin la vite tal passát gjeologjic. 


Tes dissiplinis des Siencis de Tiere i fossii a son stàts e a son tant impuartants tant che 
indicadórs di etát e di ambient, pe costruzion de scjale cronostratigrafiche relative in plui che pe 
ricostruzion ambientál, climatiche, oceanografiche e gjeografiche dal passát. 


Tes dissiplinis biologjichis il studi comparát dai fossii e des formis di cumo al a permetüt di fà 
indevant la ipotesi evoluzioniste, di interpretà e di colocá tal timp i events e i procès evolutifs, di 
ricostruî la filogjenesi e di furnî lis basis par une tassonomie cladistiche, e cun di plui al à 
permetút la ricostruzion tal spazi e tal timp des comunitàts di vivents dal passàt e di lór 
rapuarts. 


A an impuartance particolâr i fossii vuide, ven a stài dutis chés speciis animals e vegjetáls che a 
son vivudis dome intun ben determinát interval di timp gjeologjic e che alore, cu la lór presince 
intun sediment, a permetin di datàlu in maniere sigure. 

Fossii vuide 


| fossii a son il strument plui doprát par datà i crets in gjeologjie, stant che a son leáts cu la 
evoluzion dai organisims dilunc dal timp, e a àn permetút di cognossi la sucession tal timp des 
unitáts biostratigrafichis (complès di crets che si distinguin di chés altris unitáts che a stan sot, 
parsore o in bande, pal contignút fossilifar carateristic di li che al derive il non che si assegne ae 
unitàt). 


| fossii di impuartance particolàr si clamin i fossii vuide, e a sono chei carateristics di une dade 
di timp particolàr de storie gjeologjiche. 


| fossii vuide a àn la carateristiche di vé vút une grande difusion gjeografiche, di vé un interval di 
timp avonde limitàt cuant che a son stàts presints su la Tiere, di jessi facii di cognossi e a zovin 
une vore pes corelazions gjeologjichis, di fat al baste che si cjati ancje pócs esemplárs di chescj 
organisims fossii par definî il periodi gjeologjic de formazion dal cret e cjatant chei stes fossii 
vuide in dòs areis gjeografichis ancje une vore lontanis tra di lòr, si pues meti in sincronie i 
dipuesits che ju àn dentri. 

Fossii di facies 


| fossii di facies, che a son organisims che a cjapin un habitat particolàr e limitát par aree 
gjeografiche. 


| fossii di facies a permetin di interpretà l'ambient di sedimentazion de sucession sedimentarie 
li che si cjatin (gjenar di ambient, carateristichis chimichis e fisichis.) 


© 
© 
© 
di 
© 
la 
a 
O 
©) 
O 
O 
(0) 
U 
O 
= 
© 
L 
LL 
wi 
O 
L 
a 
© 
D 
U 
L 
= 
O 
© 


Materiâi pe scuele (scuele secondarie di secont grât) 


CONSORZI UNIVERSITARI DAL FRIÛL progjet Cognossince e promozion III - fonts statâi Leç 482/99 


(Gi) GLOSSARI: F 


Fossilizazion 


Par fossil si intint cualsisei segn o rest, che si manten in cualsisei forme, di un organisim vivút 
in etis gjeologjichis passadis; a puedin jessi "fossii" organisims intîrs o tocs di organisims, ma 
ancje olmis di organisims o altri... 


La fossilizazion di un organisim e je un procés avonde ràr che al tache a pene dopo de muart. 
Par che al puedi sucedi al covente che e sedi une schirie di cundizions particolárs. 


A pene dopo de muart e tachin procés che, par solit, a fasin decomponi e disgregá l'organisim. 
L'element fondamentàl par che si conservi in stat di fossil al è che l'organisim muart si salvi 
daurman de azion di disgregazion. 


Cheste e pues jessi produsude di agjents biologjics (bateris decompositòrs), chimics (contat 
cun sostancis ossidantis, tant che la aghe e l’ossigjen) e mecanics (variazions di pression, 
variazions di temperadure, traspuart erosíf, orogjenesi, fenomens sismics e v.i. ) 


La fossilizazion e je une vore plui dispes sot aghe, plui di dut in aghe basse, cuiete, li che il 
procès di sedimentazion al è plui fuart di chel di erosion, stant che i rescj a puedin jessi cuvierts 
in curt di sediments e cussi si pues intardà i procès di decomposizion. 


Su la tiere ferme i organisims a àn mancul pussibilitàt di fossilizàsi par vie che i procès di 
erosion a son plui fuarts di chei sedimentaris e alore al è ràr che in chestis cundizions un 
organisim muart al sedi cuviert di stràts di sediments che a blochin il procès di decomposizion. 

Fossilizazion 


Tant dispès la fossilizazion e sucét in puescj diviers di chei là che i organisims a vivevin, par vie 
di un traspuart post mortem che al pues jessi stát par resons e in situazions ambientáls tant 
diviersis (par es. in màr a puedin jessi corints cje a menin i cuarps dai organisims muarts e 
passifs). 


Par solit si fossilizin lis parts duris dai organisims (vues, scus, capis, e v.i.) invezit al e tant plui 
rár che si mantegnin lis parts tenaris, parce che a vegnin predadis e decomponudis. 


Ma a son cundizions particolárs che a permetin che a restin segns, in stát di fossil, ancje lis 
parts tenaris. 


A son tancj procès che a puedin fà formá fossii: 


* Procès di mineralizazion. 

AI è il procès principal che al fàs fossilizà lis parts scheletrichis. AI sucét par vie che la aghe e 
travane tai tiessUts scheletrics o par vie che e je une sostituzion de componente mineràl 
origjinarie cun altris minerài tant che calcite, dolomite, silice e pirite. Lis sostancis che a son in 
soluzion ta la aghe che e travane tai sediments a puedin precipità tai spazis lassáts dai tiessúts 
in decomposizion (mineralizazion) o, plui di rár sostituì a man a man chei stes tiessúts 
(sostituzion). In chest ultin cás il procès al permet che si mantegnin in trê dimensions 
organisims scuasi complets. 

Fossilizazion 


*Procès di ricristalizazion 

Al sucét pe trasformazion di un minerál intun so polimorf (mineràl cu la stesse composizion 
chimiche ma cun struture diferente), par esempli aragonite e calcite tai scus dai moluscs. Te 
ricristalizazion i scus e i scheletris di calcár a mantegnin la lór forme e struture origjinarie. 


*Procès di carbonificazion. 

Cu la carbonificazion la materie organiche e ven trasformade, intun procès che al dure tant 
timp, in carboni o in idrocarbúrs. 

Un tant al derive de azion di bateris particolárs anaerobionts che a eliminin l’ossigjen e lazot 
che a son dentri tai composcj biochimics dai organisims muarts e cussì, in maniere indirete, ju 
inricjissin di carboni. 

Tes primis fasis dal procès si pues ancjemò distingui a clàr lis carateristichis anatomichis dai 
organisims origjinaris. Cussì si son mantignùts cocs, fueis, rosis, insets e altris invertebràts e, 
plui di ràr, vertebráts. 


*Procès di incrostazion 

Al è un procès che al sucét dome in fossii avonde resints cuant che e je aghe sature di carbonàt 
di calci che e lasse stràts fins di calcite sui rescj dai organisims. Chest procès al permet che so 
mantegnin ancje parts une vore delicadis, tant che fueis e ramags, midiant dal lòr calc esterni. 

Fossilizazion 


*Procès di formazion di modei e di calcs 

| scus o altris parts scheletrichis a puedin disfàsi ad in plen ancje dopo di jessi státs cuvierts, 
ma se chest al sucét dopo che il sediment che ur sta ator si è za litificát, si manten il calc 
esterni. Se, invezit di jessi dome cuviert, il scus si veve jemplát di sediment, al risulte un calc 
interni. 


*Procès di distilazion 

Al è un procès avonde rár li che i tiessúts organics in mancjance di ossigjen a passin par un 
procès di distilazion distrutive, che e libere aghe e anidride carboniche e che e lasse carboni 
libar come residui. Chest al pues fà che si formi un calc carboniòs, ancje des parts tenaris dal 
organisim. 


*Procès di inglobament te ambre 

La resine des conifaris, gotant jù par un tronc, e pues inglobà picui animái e rescj vegjetài. 
Dopo che e devente dure e fàs che no puedin funziona i agjents de decomposizion, e e manten 
intîrs chei resci. 


a cure dal prof. Francesco Gobbo -2006 


Materiài pe scuele (scuele secondarie di secont gràt) 
Consorzi UNIVERSITARI DAL FRIÙL progjet Cognossince e promozion III - fonts statài Lec 482/99 


ES GLOSSARI: F 


Fossilizazion 


*Procès di mumificazion 

E je di une conservazion totàl des parts tenaris. Si pense che e puedi sucedi cun dòs moralitáts 
diviersis: sepulture sot dal savalon cun isolament de azion de aghe che e circole tai sediments 
e po dopo cun petrificazion de piel o ben par disidratazion complete par vie dal frét (cence 
congjelament) o dal cjalt, par la cuàl i organisims no van in decomposizion. 


*Procès di ibernazion e congjelament 
Al è un procés che al manten ancje lis parts tenaris fasint che no puedi jessi, par vie dal 
congjelament, la azion di necrofacs, bateris e altris organisims putrefatifs. 

Gjeocronologjie 
Sience che e date e e determine la secuence temporál dai crets e dai events te storie de Tiere. 


La cronologjie gjeologjiche e je il complès di criteris e di metodis che a permetin la datazion e la 
determinazion des sucessions temporáls dai events gjeologjics. 

Gradazion 


Struture sedimentarie dentri dal strát li che de base al cuviert dal strát la dimension dai clascj e 
va a man a man a calá. 


| sediments gradáts a son dispès lassáts di corints di aghe torgule e a produsin lis torbiditis. 

Intertidâl 
Si dís de fasse di cueste tra il nivel di maree alte e il nivel di maree basse. 
La diference di nivel di norme al è ator dal metri, ma in cás ecezionái e pues rivá ancje a 20 m. 


La profonditát de zone intertidál e pues variá di zero, tal cás di costis altis verticáls, a diviers 
chilometris cuant che lis cuestis a son bassis e cuntune pendite une vore lizere. 

Laminazion 


In sedimentologjie, sudivision interne di un strát in laminis plui bassis di 1 cm, clamade ancje 
stratificazion interne. 

Litogenesi 
La litogjenesi e je il procès che al puarte ae formazion dai crets. 


La plui part dai procès litogjenetics a sucedin te litosfere e a dipindin di temperadure (T), 
pression (P) e composizion chimiche dai materiài che a jentrin tal procès. 


Si distinguin tré procès fondamentài, magmatic, sedimentari e metamorfic, di li che a derivin i 
crets magmatics, chei sedimentaris e chei metamorfics. 


Stant che T, P e composizion chimiche a puedin variâ a man a man, si classifiche ancje crets 
cun carateristichis di formazion intermediis tra i trê grups. 


Il procès magmatic al cjape dentri la formazion di ducj i crets che si gjenerin pal disfredási e pal 
consolidási di massis fondudis che si clamin magmis. 


| magmis a puedin divigní dal mantel (magmis primaris, ator dai 1400°C) o formási te croste par 
fenomens di anatessi (fusion) crostál (magmis secondaris ator dai 600-700*C e in profonditát di 
plui o mancul 40 km). 


| crets che si formin a vegnin dividúts in intrusîfs e efusîfs se si disfredin parsore de superficie 
terestre o parsot. 

Litogenesi 


Il procès sedimentari al fàs formà crets in ambients li che la temperadure e la pression a son 
chés che si cjatin su la superficie dal planet (intindint ancje il fonts dal màr). 


| sediments si formin par degradazion meteoriche fisiche o chimiche, in cás cun traspuart e po 
dopo par sedimentazion di crets sedi magmatics che metamorfics o za sedimentariis. 


In cualchi cás si pudin formà pal ingrumási di materiál organogjen o di materiàl di precipitazion 
chimiche. 


Dopo che il sediment si è poiàt tal so ambient di sedimentazion e tache une schirie di procès 
fisics e chimics che lu trasformin intun cret sedimentari stabil. 


Chestis trasformazions si clamin diagjenesi. 


Il procès metamorfic al trasforme crets che a jerin za formàts in crets che a àn carateristichis 
une vore diviersis a pet di chés origjinariis. 


Il procès al sucét cuant che a son variazions di pression e di temperadure impuartantis. 

Litogenesi 
Lis trasformazions a sucedin pal plui su la croste terestre e cui crets che a restin solits. 


A son trê gjenars fondamentái di metamorfisim: di contat (daúr di variazions impuartantis di T), 
cataclastic (daúr di grandis variazions di P) e regjonál (daûr di variazions sedi di T che di P). 


La superficie terestre e je componude plui o mancul pal 66% di crets sedimentaris e pal rest di 
crets magmatics e di crets metamorfics. 

Litostratigrafie 


E je la sudivision jerarchiche des sucessions di crets in unitâts diversificadis daûr de lôr 
litologjie. 


Cussì la unitât litostratigrafiche e je un cret che si pues distingui di chei dongje daûr des sôs 
carateristichis litologjichis e de sô posizion stratigrafiche. 

Megalodontis 


Moluscs bivalvis cun valvis in forme di barete frigjie che a vivevin in part insedáts tai sediments 
e che a colonizavin il pantan des lagunis subtidáls. 


Chei plui corints e ancje chei plui grancj a puedin rivà ai 40 cm. 


Si cjatiju dispes te Dolomie Principál in sezions che a án forme di cúr. 

Neopterigjis 


| Neopterigjis a son pes ossis che a tegnin dentri ancje i Teleostei; a àn une radiazion adatative 
dilunc dal Triassic e dal Jurassic determinade di une serie di inovazions evolutivis che a àn 
permetút a chescj pes la specializazion alimentàr e il miorament de eficience tal nadá. 


| predecessòrs dai Teleostis di cumò a son comparúts a metát dal Triassic, ma si son 
diversificàts dome su la fin dal Jurassic par vé une radiazion adatative une vore grande tal 
Eocen (70 milions di agns indaúr). 


Cumò i Teleostis a son plui dal 90% di dutis lis speciis cognossudis di pes ossis in màr e tes 
aghis internis (25.000 speciis). 


Il Iôr sucès al derive de elaborazion ulteriór des inovazions adatativis dai prins Neopterigjis. 

Orogjenesi 
Complès dai procès che a jentrin te formazion di une cjadene di monts. 


Il risultát finál al è la erezion de cjadene di monts (orogjenesi in sens propri), ma al derive dal 
sucedi intun zîr di timp dal ordin dal centenár di milions di agns di fenomens tetonics, 
stratigrafics e magmatics grandiós, che tal complès a formin un cicli orogjenetic. 


| procès leáts ae orogjenesi a sucedin dongje dai margjins di plache che si scuintrin e, a daúr 
de sorte di convergjence tra plachis, il risultát al pues jessi la orogjenesi di un arc insulàr 
(convergjence ocean-ocean), la orogjenesi di cordiliere (convergjence ocean-continent) o di un 
sisteme arc - fuesse o la orogjenesi colisionál (colision continent-continent). 


| prins ciclis orogjenetics a son dal Precambrian e a àn formàt l'implant dai scúts continentài; a 
son segnáts cun nons che a án validitát intun singul scút e che a son dificii di corelá tra scúts 
diviers. 


Tal Fanerozoic si viodin tré ciclis orogjenetics; tacant di chel plui antîc a son i ciclis caledonian 
(tal Paleozoic inferiór, tra Cambrian e Devonian inf.), ercinic (tal Paleozoic superiór, dal 
Devonian medi al Triassic inferiór) e alpidic (dal Mesozoic fin vué). 

Petroli 


Il petroli al è une misture naturál di idrocarbúrs tal ståt licuit, che a àn dongje idrocarbúrs gassôs 
(metan, etan, propan), o solits come i bitums e i asfalts, e ancje aghe salade. 


Ducj i idrocarbûrs a son formâts di Carboni e Idrogjen, cun percentuâls plui bassis di Ossigjen, 
Azot e Solfar, e il numar di atoms di carboni te molecule al determine il stât fisic dal compost 
(gassôs fintremai a 4 atoms di C, licuit di 5 a 16 atoms, e solit cun plui di 16 atoms). 


Il petroli rût al pues jessi plui o mancul viscôs, il colór al pues lá dal zál clár al neri e dispès al à 
une fluoressence dal vert al blu. 


Il petroli al derive de trasformazion une vore lungje di materie organiche (rescj di alighis 
unicelulárs e microorganisims dal plancton marin e lacustri, vegjetái continentái) ingrumade cun 
pantan calcari e arzilós di ambient marin, lagunár e salmastri. 


Se il dipuesit al ven cuviert in curt di altris sediments e/o l'ambient di cumulazion al è puar di 
ossigjene, soresalát e acit la materie organiche non si decompon e po dopo il fat di là sot tiere a 
grandis profonditáts al prodús lis reazions che a fasin formá i idrocarbúrs. 


Intant che e je sot in profonditáts simpri plui grandis, la materie organiche si scjalde simpri di 
plui fintremai a rivá, dilunc di cualchi milion di agns, aes temperaduris dal barcon petrolifar, che 
di norme a van di 80°C a 180°C. 

Petroli 


Tes cundizions justis di pression (che a son tor dai 3 km di profonditàt) e se a son i catalizadòrs 
juscj (metai pesants e minerài de arzile) a 65°C i components de materie organiche no 
decomponude a tachin a trasformàsi intune sostance clamade cherogjene, che e fàs di 
precursore dal petroli. 


Tor dai 80°C altris trasformazions a produsin i idrocarbUrs licuits e, passàts i 150°C i 
idrocarbùrs gassòs. Temperaduris parsore dai 200°C a distruzin dal dut lis moleculis organichis, 
produsint aghe e anidride carboniche. 


| crets li che si è cumulade la materie organiche, e li che a sucedin lis reazions che le trasformin 
in petroli, a son clamadis crets mari e, di norme, no son chés stessis di li che dopo si gjave il 
petroli: di fat, il pantan cun tante materie organiche si infissìs sot dal pés dai dipuesits parsore, 
ridusint il volum dai pórs e sburtant vie i fluits (aghe salade e idrocarbúrs) blocáts dal sediment. 
Il petroli, alore, dilunc e dopo de sò formazion si mof par distancis dispès ancje grandis (cualchi 
desene di chilometris) fin che al rive tai crets magazen, li che si formara il jaciment. 

Plan 

Unitát cronostratigrafiche fondamentál. 

La durade temporál di un plan e va di doi a dîs milions di agns. 
La unitát gjeocronologjiche corispondente e je la Etàt. 


Il non dal plan di norme al derive di un toponim gjeografic, par esempli Plan Carnic. 

Potence 
Spessór di un strát, o ben distance tra lis dós superficiis limit che a dividin un stràt di chel altri. 


Cuant che la potence e passe il metri si fevele di banc, cuant che e je mancul di un centimetri 
si fevele di lamine. 


© 
© 
© 
i 
© 
la 
a 
O 
©) 
O 
O 
(0) 
U 
O 
= 
© 
L 
LL 
wi 
O 
L 
a 
© 
D 
U 
L 
= 
O 
© 


Materiâi pe scuele (scuele secondarie di secont grât) 


CONSORZI UNIVERSITARI DAL FRIÛL progjet Cognossince e promozion III - fonts statâi Leç 482/99 


EN GLOSSARI: S 


Serie 
E je la unitát cronostratigrafiche di nivel superiór al plan. 
La unitát gjeocronologjiche ecuivalente e je la epoche. 


Par solit e cjape dentri di doi a sîs plans. 

Scjale da timp gjeologjic 


I events gjeologjics a sucedin intun zîr di timp une vore lunc che si conte in milions di agns 
(Ma), fale che pai fenomens catastrofics, come taramots, aluvions, eruzions e slacs, che a durin 
une vore póc ancje a pet de vite umane. | events gjeologjics a vegnin interpretàts daúr dal 
principi dal atualisim, che al declare che lis fuarcis che tal passàt a àn agjît su la superficie 
terestre e che le àn modelade a son propit chés precisis che a son in vore ancjemò vué. 


Il timp gjeologjic al è un concet dopràt in maniere continue in Gjeologjie e in Paleontologjie e al 
segne il timp che al passe tra la formazion de Tiere e il cumo. 


Il timp gjeologjic al è une astrazion, invezit la sucession dai events regjistrade tai crets e je la 
manifestazion reál di ce che al è sucedút de origjin de Tiere fin in dì di vué. 


Ordenà e classificà i events al è complès parce che no si pues scuasi mai determiná la etát 
juste di un cuarp gjeologjic o di un fossil. 


Tant dispès lis etàts a son relativis (prime di..., dopo di...) o a tegnin un margjin di inciertece, 
dispès plui grant dal milion di agns. 


A son doi metodis par ordenà e par datà i crets, i fossii e i events gjeologjics: la datazion relative 
e la datazion radiometriche. 

Scjale da timp gjeologjic 


* Datazion relative: no da une datazion cuantitative, ma la formazion di un bloc di cret si riferìs 
a di un ciert Sisteme de storie de Tiere che si met intune scjale temporál definide cu la 
sucession dai stráts e no cu la durade o cul periodi efetîf di formazion dal cret. Par esempli se 
un cret si assegne al Sisteme Jurassic, si sa che la só formazion e je sucedude prime di un cret 
che si assegne al Sisteme Cretaci, e dopo di ché di un cret dal Sisteme Carbonifar. 


* Datazion radiometriche: si fonde sul procés di decjadiment dai isotops radioatîfs e e pues 
identificá cuntune buine e suficiente aprossimazion (l’eròr al è dal ordin dal 0.1-2%) la etát di 
un cret e cussì e pues misurá cuant che al è sucedút un ciert event gjeologjic. 

| doi sistemis di cronologjie, che si fondin su criteris classificatoris une vore diviers, a son státs 
integráts, fasint che si puedi incuadrá un ciert event gjeologjic sedi in tiermins di storie evolutive 
dal planet sedi in tiermins di agns passâts rispiet a vué. 


A son dós scjalis par rapresentà il timp gjeologjic: 


e Scjale cronostratigrafiche: che e fâs riferiment al metodi di datazion relative e che e divit il 
timp cuntun ordin fondát sui rapuarts relatifs di etát dai strâts gjeologjics e alore e fisse la 
sucession dai events gjeologjics. Lis variis sudivisions (Eonoteme, Erateme, Sisteme, Serie, 
Plan) a àn nons specifics e la plui part di chés a son ricognossudis in dut il mont pe presince di 
fossii vuide. 

Scjale da timp gjeologjic 


* Scjale gjeocronologjiche: che e divît in secuencis cronologjichis i events gjeologjics. Cheste 
sudivision e ven fissade cui metodis de cronologjie relative, une vore perfezionade des ricercjis 
paleontologjichis e stratigrafichis che si fasin simpri. 

| ecuivalents gjeocronologjics des sudivisions de scjale cronostratigrafiche a son Eon, Ere, 
Periodi, Epoche, Ete. 


Sudivisions de scjale Unitàts gjeocronologjichis Esempli 
cronostratigrafiche ecuivalentis 


La cronologjie relative si fonde in sostance su cuatri principis: 


* Principi di soreposizion stratigrafiche: al da dongje la sucession dai fenomens daúr dai 
rapuarts di soreposizion dai stràts di un cret (se la jaciture dai stràts no je stade mudade di 
events tetonics), par la cuál il stràt plui antîc al sta sot e chel plui gnúf al sta parsore; 

Scjale da timp gjeologjic 


* Principi di orizontalitàt origjinarie e di continuitát dai stráts: stant che lis formazions 
sedimentariis a son formadis di unitáts stratigrafichis sedimentariis in gjenar paralelis tra di lôr e 
continuis, se si cjate une secuence di crets sedimentaris pleade, inclinade o rote, al vúl dî che a 
son stats fatórs di mudament dopo de lór formazion; 


* Principi di intersezion: si fonde su la osservazion che un filon di crets magmatics che al 
passe par une formazion dal sigúr al è plui resint di ché formazion; 


* Principi di corelazion paleontologjiche o de ecuivalence cronologjiche: si fonde su la 
analisi dal contignUt fossilifar. Stràts che a àn dentri fossii vuide compagns, ancje se a vegnin di 
regjons diviersis, a an ché stesse etát e alore si son formáts tal stes timp. 


La durade dai timps gjeologjics invezit e ven fissade, plui di dut, cui metodis de datazion 
radiometriche che e permet di assegnà etàts numerichis assoludis di timp in milions di agns. 


Chestis a son otignudis in graciis dai metodis di datazion radiometrics su elements particolàrs 
che a formin i crets. 


La precision massime che si pues otignî no podarà mai rivà sot di un ciert limit, stant che i 
procès di decjadiment atomic a son procès stocastics e leàts a numar di atoms radioatîfs che a 
jerin dentri tal cret tal moment de sò formazion (l’eròr al è dal ordin dal 0.1-2%). 

Scjale da timp gjeologjic 


Chest metodi no si pues doprà simpri parce che no ducj i crets no tegnin dent minerái che a 
judin pes datazions radiometrichis. 


Ma cumbinant i metodis de datazion relative e chei de datazion assolude, si pues slargjà lis 
datazions assoludis ancje a formazions là che il metodi radiometric no si pues doprà in maniere 
direte. 


Viodút che lis tecnichis radiometrichis a àn un grát di inciertece, lis diviersis scjalis dai timps 
gjeologjics a puedin, in cierts ponts, jessi diferentis tra di lór ancje di plui milions di agns. 


Lis datis aplicadis ae scjale temporál a puedin mudà ancje in relazion a informazions gnovis 
otignudis su la sudivision o su la corelazion dal timp relatîf, o ben a gnovis misuris di timp 
assolùt. 


In plui che lis tecnichis di datazion radiometriche, a son altris metodis di datazion assolude tant 
che la dendrocronologjie e il metodi des varvis. 


La dendrocronologjie si fonde sul numar, sul spessór e su la frecuence dai anei anuài di 
cressite di arbui secolárs o milenaris, ma si pues doprà dome pal passât resint. 


La dendrocronologjie e à permetút di datà, cun grande precision, events e cundizions 
climatichis dai ultins 3000-4000 agns. 


a cure dal prof. Francesco Gobbo -2006 


Materiài pe scuele (scuele secondarie di secont gràt) 
Consorzi UNIVERSITARI DAL FRIÙL progjet Cognossince e promozion III - fonts statài Lec 482/99 


(57) GLOSSARI: S 


de 
© 
O 
di 
© 
la 
o 
O 
©) 
O 
O 
(0) 
U 
O 
= 
© 
L 
LL 
u 
O 
L 
a 
© 
D 
U 
L 
= 
O 
© 


Scjale da timp gjeologjic 
Il metodi de analisi des varvis al è stát un dai prins metodis di datazion assolude. 


Lis varvis a son sediments formáts de alternance di un strát sedimentari plui grues e di un strát 
plui fin lassáts cun ciclicitát anuál tai láts di origjin glaciál. 


Il cont e la corelazion des varvis a àn permetút di misurá la etàt dai dipuesits glaciái dal 
Pleistocen. 


Il colegament tra i metodis di datazion relative e i metodis di datazion assolude al à permetút di 
meti dongje une scjale dai timps gjeologjics tarade cun datazions assoludis buine par dut il 
mont, tal puest di tantis scjalis buinis dome par un ciert teritori 

Sisteme 
Al è une unitàt cronostratigrafiche tra la Serie e l'Erateme. 
L'interval temporàl al varie tra i 22 e i 80 Ma. L'ecuivalent gjeocronologjic al è il periodi. 


Par esempli a son Sistemis il Permian, il Triassic, il Cretacic, il Cuaternari. 

Sbrissament 


Cumulazion derivade dal slacà jù in masse di sediments stratificàts e no stratificàts, coerents 
ma plastics, sot da la aghe. 


Pal solit si viót cun bovui iregolárs di stràts e laminis. 

Stratigrafie 


Il tiermin stratigrafie al vúl dî descrizion dai stràts, al derive de union tra il tiermin latin stratum e 
il tiermin gréc graphia. 


E je il setór che al studie la disposizion dai crets (sedimentaris, magmatics, metamorfics ` 
stratificáts e no stratificâts) considerant i ambients li che si son formàts, i rapuarts gjeometrics 
cui crets che a jerin ator intant che si formavin, e la lór sucession cronologjiche. 


La stratigrafie e vúl descrivi ducj i crets che a formin la croste terestre, di individuà i ambients 
fisics là che i crets si son formáts e di fissá l’ordin cronologjic di formazion. 


La stratigrafie e a un cjamp di indagjin larc: e viót de costruzion di une scjale cronostratigrafiche 
standard e de determinazion des relazions di crets a scjale locàl o regjonàl e dal studi 
paleogjeografic e paleoambientál. 


La scjale cronostratigrafiche standard e covente pe datazion di crets e di events gjeologjics in 
ogni bande dal mont. 


La scjale gjeocronologjiche e je la trasposizion in agns de scjale cronostratigrafiche. 

Strât 

Un strât al è un volum di material gjeologjic limitât di superficiis in gjenar paralelis (tabulàr) cun 
carateristichis litologjichis avonde omogjeniis che a permetin di distinguilu a pet dai strâts che a 
son dongje. 


| stráts si distinguin par spessòr, composizion, colór. 


Lis superficiis che a dividin un strát di chel altri a vegnin clamadis zontis di stratificazion o 
superficiis limit e a segnin un mudament plui o mancul sec des cundizions di sedimentazion. 


Un strát al è definît de sò potence (spessór) e de jaciture. 

Stromatolits 


Struture sedimentarie calcarie di forme globose o discoidál zonade o a laminaduris, dispès cun 
pleis finis, assegnade a precipitazion biochimiche di bande di associazions di alighis cianoficiis 
e cianobateris. 


Lis associazions alighis-bateris a determinavin un microambient la che si produseve carbonàt di 
calci — aragonite - par precipitazion dovude ae ativitàt metaboliche des alighis. 


| cristai di aragonite si poiavin e a jerin fermàts dal tapét di alighis dutun cul sediment di origjin 
detritiche. 


Chest ultin leàt al nivel di sedimentazion propri di chest microambient, dutun cui cristai di 
aragonite al faseve scjafoiá il tapét di alighis, che al tornave a nassi, in maniere cicliche, 
parsore de prime lamine. 

Unitât gjeoligjiche 
Unitât di timp gjeologjic. 


E rapresente l'interval di timp la che si è formade une unitát stratigrafiche. 

Unitat stratigrafiche 


Un cret che si puedi ricognossi, daúr dai criteris di classificazion stratigrafiche, come entitát 
distinte al ven definít unitát stratigrafiche. 


Lis unitàts stratigrafichis classificadis daúr di un ciert atribút no corispuindin par fuarce a unitàts 
stratigrafichis classificadis daúr di un altri atribút. 


Si ricognòs unitáts: 


* Litostratigrafichis (par proprietáts litologjichis) 

* Biostratigrafichis (par contignút fossilifar) 

e Cronostratigrafichis/gjeocronologjichis (par atribuzion cronologjiche dal cret) 

* Di polaritàt magnetostratigrafiche (pe polaritàt de magnetizazion residue dai crets) 

* A limits inconformis (par unitàts delimitadis parsot e parsore di discontinuitàts stratigrafichis 
significativis) 


Lis unitàts cronostratigrafichis/gjeocronologjichis (daúr de atribuzion cronologjiche dal cret) a 
son chés che dome lór a puedin jessi cognossudis a nivel globál stant che a son classificadis 
daúr dal timp di formazion che al ven ricognossút tant che proprietàt universal. 


Chestis unitáts a vegnin dopradis a nivel internazionál par segná la posizion di un cret te colone 
stratigrafiche. 

Unitáts stratigrafichis (denominazion) 


Pes unitáts litostratigrafichis il non al è componút di un tiermin gjeografic cun prime un tiermin 
che al segne il tip e il ranc de unitàt o un tiermin litologjic descritif (par es. Formazion di 
Soverzene, Dolomie di For, Calcàr di Cjampoman). 

